

Në bazë të nenit 38 paragrafin 1 pikën 2 të Ligjit mbi vetëqeverisjen lokale („Fleta zyrtare e Malit të Zi” nr. 02/18, 34/19 dhe 38/20), nenit 53 të Statutit të komunës së Tuzit („Fleta zyrtare e MZ – dispozitat komunale” nr. 24/19, 05/20), Kuvendi i komunës së Tuzit, në seancën e mbajtur më \_\_\_\_.09.2021, ka sjellë

**VENDIM**

**mbi shfrytëzimin dhe mirëmbajtjen e lokacionit për asgjësimin e përkohshëm të mbeturinave të mëdha dhe bimore dhe materialeve të ndërtimit të SHPK „Komunalno / Komunale”**

**Neni 1**

Jepet pëlqimi për shfrytëzimin dhe mirëmbajtjen e lokacionit për asgjësimin e përkohshëm të mbeturinave të mëdha dhe bimore dhe materialeve të ndërtimit të SHPK „Komunalno / Komunale” për PK nr. 318/1 KK Tuz dhe PK 2957/1 KK Tuzi. (pas EURO PACT-a).

**Neni 2**

Lokacionet në fjalë ndërmarrja publike SHPK „Komunalno/ Komunale” Tuz, do e shfrytëzojë për hedhjen e rrënojave (Lokacioni I: PK nr. 318/1 KK Tuz) dhe për riciklimin e mbeturinave, mbeturinave me origjinë bujqësore, letre dhe plastike (II Lokacija PK 2957/1 KK Tuz).

**Neni 3**

Ky Vendim hynë në fuqi me ditën e tetë nga dita e publikimit në „Fletën zyrtare të Malit të Zi – dispozitat komunale”.

Numër: 02-030/21-

Tuz, \_\_\_\_.09.2021

**KUVENDI I KOMUNËS SË TUZIT**

**Kryetari,**

**Fadil Kajoshaj**

**A R S Y E T I M**

**BAZA LIGJORE:**

Me nenin 38 paragrafin 1 pikën 2 të Ligjit mbi vetëqeverisjen lokale është e përcaktuar që Kuvendi sjellë dispozita dhe akte të tjera të përgjithshme përderisa me nenin 53 të Statutit të komunës së Tuzit është e përcaktuar që Kuvendi sjellë dispozita dhe akte të tjera të përgjithshme.

**ARSYET PËR SJELLJE:**

Arsyet për sjelljen e Vendimit mbi shfrytëzimin dhe mirëmbajtjen e lokacionit për asgjësimin e përkohshëm të mbeturinave të mëdha dhe bimore dhe materialeve të ndërtimit të SHPK „Komunalno / Komunale” përmbahen në nevojën e mbrojtjes së mjedisit dhe aktivitete të tjera që lidhen me menaxhimin e mbeturinave.